Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 770/14/8803	Košice II, 26.1.2015
EEČ : 2-64-34-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
V trestnej veci vedenej proti obvinenej XXXXX pre prečin krádeže  podľa § 212 ods. 2 písm. f/ Trestného zákona na tom skutkovom základe, že:

-   dňa 19.11.2014 v čase o 14.20 hod v Košiciach na ul. XXXXX v predajni XXXXX odcudzila 1 kus pečenej sekanej s rascou v hodnote 1,19 €, 1 kus pralinky zn. Juicy splash v hodnote 0,79 €, 1 kus polievka gulášová v hodnote 0,68 € a 1 kus kokosová tyčinka zn. Coconut Rolls v hodnote 0,39 €, a to tým spôsobom,  že uvedený tovar  si na predajnej ploche predajne vložila do svojej nákupnej tašky a následne prešla  pokladničnou zónou bez jeho zaplatenia, kde bola skontrolovaná pracovníkom súkromnej bezpečnostnej služby a predmetný odcudzený tovar bol vrátený v neporušenom stave na predajňu, čím takto svojim konaním  spôsobila pre spoločnosť XXXXX škodu vo výške 3,05 €, pričom za obdobný skutok spáchaný dňa 11.07.2014 bola dňa  11.07.2014 Obvodným oddelením PZ Košice - XXXXX právoplatne postihnutá v blokovom konaní a blokom na pokutu č. XXXXX jej bola uložená pokuta vo výške 10,€

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

	Uznesením povereného príslušníka Okresného riaditeľstva PZ Košice, obvodného  oddelenia PZ Košice - XXXXX, sp. zn. XXXXX  zo  dňa 19.11.2014   bolo  podľa  § 199 ods. 1 Trestného   poriadku  začaté  trestné  stíhanie a  dňa  19.11.2014   podľa  §  206  ods.  1  Trestného  poriadku   vznesené  obvinenie XXXXX pre prečin krádeže podľa §  212  ods.   2 písm. f/ Trestného zákona na tom skutkovom základe, ako je to uvedené vo výrokovej časti tohto uznesenia.

	Z uvedeného spisového materiálu Okresného riaditeľstva PZ Košice, obvodného oddelenia  PZ Košice - Juh, sp. zn. XXXXX  vyplýva, že boli splnené podmienky vyžadované ust. § 216 ods. 1 písm. a/, b/, c/ Trestného poriadku tým, že: 

-	obvinená slobodne, vážne a zrozumiteľne vyhlásila, že spáchala skutok, za ktorý je stíhaná,
-	s poškodenou stranou urobila iné opatrenia na náhradu škody,
-	a vzhľadom na osobu páchateľky s  prihliadnutím na jej doterajší život, bezúhonnosť a na okolnosti prípadu možno takéto rozhodnutie považovať za dostačujúce. 

Obvinená po zákonnom poučení vyslovila súhlas s podmienečným zastavením trestného stíhania. 

	Vzhľadom  na  uvedené  skutočnosti  a  osobu páchateľky  bola  podľa § 216 ods. 2 Trestného poriadku určená skúšobná doba  v trvaní 12 mesiacov. 

	S odkazom na vyššie uvedené skutočnosti a zákonné podmienky považujem vydanie tohto rozhodnutia za odôvodnené a v súlade so zákonom. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor